Zuccarello og Rangers avsluttet året med seier
For selv om den norske hockeystjernen ikke hadde scoring eller målgivende mot Panthers i natt, så ble det en solid seier. Han hadde fire skudd på mål i løpet av de nesten 17 minuttene han var på isen. Rangers dominerte store deler av kampen og ledet 3-0 mot slutten av 2. periode etter scoringer av Chris Kreider, Derick Brassard og Ryan McDonagh. Det så ut til å bli en meget komfortabel triumf for Rangers, men så reduserte Panthers på tampen av midtperioden ved Tomas Fleischmann, og da Jimmy Hayes scoret 2-3 etter 7.39 i 3. periode var det virkelig kamp igjen. To minutter etter den siste reduseringen fikk Martin St. Louis godkjent en scoring etter å ha sparket pucken via en motspiller og i målet. Etter videoanalyse godkjente dommerne scoringen, og da gikk mye av brodden ut av hjemmelaget. Da drøyt fire minutter gjensto av kampen fastsatte Dominic Moore sluttresultatet til 5-2 i Rangers favør. – Rangers dominerte store deler av kampen, og jeg har ikke noen unnskyldning. Det er nok det beste laget vi har møtt så langt denne sesongen. Vi må bare glemme denne kampen, sa Panthers-trener Gerard Gallant. Førstkommende lørdag er Rangers igjen i aksjon når Buffalo Sabres er motstander i Madison Square Garden.Zuccarello og Rangers har hatt en fantastisk desember-måned og sto med åtte strake seirer for første gang siden 70-tallet da det omsider ble tap for Dallas Stars natt til tirsdag. Men selv om seiersrekken ble brutt, så benyttet Zuccarello anledningen til å sikre seg en assist som tok ham forbi Espen «Shampo» Knutsen som tidenes norske poengplukker i NHL . Etter at VG for en uke siden kåret de 100 beste norske idrettsutøverne i 2014, så har leserne hatt muligheten til å stemme fram sin favoritt. Og etter at over 52.000 stemmer er avgitt har altså Zuccarello gått av med seieren. Det var lenge drifting-stjernen Fredric Aasbø som overraskende ledet, men i løpet av nyttårsaften tok Zuccarello over og utklasset konkurrentene på oppløpssiden. Han endte opp med over 16 prosent av stemmene, mens Aasbø tok andreplassen med 14 prosent. Det skilte rundt 1100 stemmer mellom de to i toppen. VG mener at sjakkverdensmester Magnus Carlsen er den beste utøveren i 2014, men hos folket endte han opp på tredjeplass med 8,3 prosent av stemmene. Det er også verdt å merke seg at Petter Northug ble stemt fram til en tiendeplass etter å ha endt som nummer 41 hos VGs ekspertpanel.(VGs plassering i parentes) 1. Mats Zuccarello, ishockey (5) 2. Fredric Aasbø, motorsport (97) 3. Magnus Carlsen, sjakk (1) 4. Kjetil Jansrud, alpint (2) 5. Alexander Kristoff, sykkel (4) 6. Marit Bjørgen, langrenn (3) 7. Ole Einar Bjørndalen, skiskyting (7) 8. Petter Solberg, motorsport (9) 9. Cecilia Brækhus, boksing (8) 10. Petter Northug, langrenn (41) Sjekk hele lista her!
(Florida Panthers-New York Rangers 2-5) Mats Zuccarello (27) og New York Rangers vant for niende gang på sine ti siste kamper, bare noen få timer etter at den lille hockeykjempen ble stemt frem til seier på VGs topp 100-liste.